В.А. Емяльянчык: Па-першае, некалькі гадоў у мяне заняў пераклад і аналіз англамоўнай літаратуры па тэме даследавання. Трэба было пералапаціць вялікую колькасць матэрыялаў, разабрацца ва ўсім, зразумець, якім чынам можна выкарыстаць новую метадалогію, як належыць інтэрпрэтаваць атрыманыя вынікі. Паралельна на працягу некалькіх год, пад час свайго летняга адпачынку, я сядзела ў падвалах Інстытута мастацтвазнаўства, этнаграфіі і фальклору НАН Беларусі, працавала з краніялагічнымі калекцыямі аддзела антрапалогіі. Каб набраць матэрыял для дысертацыі, мне давялося памераць і апісаць больш за 500 чарапоў.